Z A P I S N I K
27. sjednice Vijeća Gradske četvrti Novi Zagreb - istok 
održane 17. travnja 2019. u zgradi Područnog ureda Gradske uprave Novi Zagreb, Zagreb, Avenija Dubrovnik 12, velika dvorana – III kat. s početkom u 17,00 sati

Nazočni članovi Gradske četvrti Novi Zagreb - istok: Milenko Arapović, Maja Baturić, Ratko Bedeković, Renata Bedeković, Igor Bočkaj, Teodor Celakoski (od 17,05), Sunčana Kunac, Nevenka Lasić, Dario Laštre (od 17,10), Mirela Mikić Muha, Željka Novak, Ljerkica Perešin, Zoran Rotim, Zvonimir Rukavina, Imran Srebreniković i Zvonimir Vlahov.

Nenazočni članovi Gradske četvrti Novi Zagreb – istok: Frane Barbarić (opravdao), Frane Knezović i Sanja Kovačević.

Nazočni iz Gradskog ureda za mjesnu samoupravu: Suzana Ječ – voditeljica Područnog odsjeka Novi Zagreb – istok, Ana Bašić Markota – viša stručna suradnica  i Tatjana Banek – stručna referentica. 

Sjednicu otvara Milenko Arapović, predsjednik Vijeća Gradske četvrti Novi Zagreb - istok i pozdravlja sve nazočne.

Predsjednik konstatira da je na sjednici nazočno 14 članova Vijeća, čime su stečeni uvjeti za raspravu i pravovaljano odlučivanje.

USVAJANJE ZAPISNIKA

Prije utvrđivanja dnevnog reda, predsjednik otvara raspravu o zapisniku 26. sjednice Vijeća Gradske četvrti Novi Zagreb - istok. Napominje da nisu zaprimljene primjedbe u pisanom obliku.

Članica Vijeća Mirela Mikić Muha iznosi primjedbu da u zapisniku nema rasprave vezano uz klizališta u Sloboštini i Zapruđu, te traži da u zapisnik uđe da su u sklopu Plana komunalnih aktivnosti izglasana klizališta u Zapruđu i Sloboštini. Ističe da je to neprimjereno trošenje sredstava za komunalne aktivnosti i smatra da su akcije preskupe, te da postoje značajnije stavke za trošenje novca. Izražava žaljenje što kolege Barbarića nema te ističe da njegova izjava da je njeno mišljenje stupidno, njoj nije prihvatljiva. Obzirom da se nije ispričao traži da to uđe u zapisnik, te da piše da mu to zamjera. Također traži audio zapis prošle sjednice.

Član Vijeća Imran Srebreniković iznosi primjedbu da je u zapisniku na više mjesta krivo napisano njegovo prezime, te je potrebno ispraviti dio koji se odnosi na Vijenac Frane Gotovca 1 – 13, odnosno potrebno je pisati 1 – 14.

Članica Vijeća Sunčana Kunac postavlja pitanje da li je pripremljena prepiska o glasovanju o zaključku o Sportskim objektima.

Predsjednik Vijeća Milenko Arapović odgovara da to nije bio zaključak, obzirom da nije bila sazvana sjednica. Poslana je promemorija o konzultaciji, a vijećnici su dobili izvješće tko je kako glasao. 

Nakon rasprave, Vijeće Gradske četvrti Novi Zagreb – istok većinom glasova (12 „ZA“ i 2 „PROTIV“) usvaja zapisnik 26. sjednice Vijeća.


USVAJANJE DNEVNOG REDA

Predsjednik Vijeća Milenko Arapović informira prisutne da je zaprimljen prijedlog dopune dnevnog reda od kluba SDP-a, točkom Prijedlog zaključka o držanju domaćih životinja na području naselja Jakuševec. Točka nije u dnevnom redu jer za nju nije traženo mišljenje vijeća, obzirom da je zaprimljeno očitovanje Gradskog ureda za poljoprivredu i šumarstvo u kojem se navodi da će prije razmatranja novog roka zatražiti mišljenje vijeća gradske četvrti i vijeća mjesnog odbora.

/ Član Vijeća Teodor Celakoski pristupio sjednici./

Predsjednik Vijeća Milenko Arapović stavlja na glasovanje prijedlog dopune dnevnog reda.

Predsjednik Vijeća Milenko Arapović utvrđuje da članovi Vijeća Gradske četvrti Novi Zagreb - istok većinom glasova ( 9 „PROTIV“ i 6 „ZA“) ne prihvaćaju dopunu dnevnog reda.

DNEVNI  RED

	1. 
	Zaključak o davanju mišljenja na Prijedlog odluke o povjeravanju obavljanja komunalne djelatnosti usluge javnih tržnica na malo na području Grada Zagreba

	2. 
	Zaključak o davanju mišljenja na Prijedlog procjene ugroženosti od požara i tehnološke eksplozije za područje Grada Zagreba

	3. 
	Zaključak o davanju mišljenja na Prijedlog odluke o agrotehničkim mjerama i mjerama za uređivanje 
i održavanje poljoprivrednih rudina

	4. 
	Zaključak o davanju mišljenja na Prijedlog odluke o utvrđivanju lokacija za kupanje i trajanja kupališne sezone u 2019.

	5. 
	Zaključak o davanju mišljenja na Prijedlog zaključka o prihvaćanju Sporazuma o partnerstvu u provedbi projekta „Priprema analiza, studija, projektno-tehničke i ostale potrebne dokumentacije za projekt izgradnje nacionalne dječje bolnice u Zagrebu“ u okviru Poziva za iskaz interesa za dodjelu bespovratnih sredstava iz Prioritetne osi 10 - Tehnička pomoć Operativnog programa „Konkurentnost i kohezija 2014.-2020.“ za sufinanciranje aktivnosti pripreme strateškog projekta, referentna oznaka: KK.10.1.3.02

	6. 
	Zaključak o davanju mišljenja na Prijedlog o prihvaćanju Dodatka Ugovora o nabavi spremnika za odvojeno prikupljanje otpada (Reg.broj. 2019-000604)

	7. 
	Informacija o održanom sastanku Radne grupe za praćenje stanja i iznalaženje rješenja za problem onečišćenja zraka na Jakuševcu

	8. 
	Pitanja, prijedlozi i obavijesti




Ad. 1.  Zaključak o davanju mišljenja na Prijedlog odluke o povjeravanju obavljanja komunalne djelatnosti usluge javnih tržnica na malo na području Grada Zagreba

Izvjestitelj: Milenko Arapović

Vijeće Gradske četvrti Novi Zagreb – istok većinom glasova (10 „ZA“ i 5 „SUZDRŽANIH“ ) donosi

Z A K LJ U Č A K
o davanju mišljenja na Prijedlog odluke o povjeravanju obavljanja komunalne djelatnosti usluge javnih tržnica na malo na području Grada Zagreba

1. Vijeće Gradske četvrti Novi Zagreb – istok daje pozitivno mišljenje na Prijedlog odluke o povjeravanju obavljanja komunalne djelatnosti komunalnog usluge javnih tržnica na malo na području Grada Zagreba.

2. Ovaj će zaključak biti upućen Stručnoj službi gradonačelnika.

Ad. 2.  Zaključak o davanju mišljenja na Prijedlog procjene ugroženosti od požara i tehnološke eksplozije za područje Grada Zagreba

/Član Vijeća Dario Laštre pristupio sjednici./

U raspravi sudjeluju: Milenko Arapović, Željka Novak, Mirela Mikić Muha, Nevenka Lasić.

Članica Vijeća Nevenka Lasić napominje da su u Mamutici, koja ima preko 5000 stanovnika, neispravni vatrogasni hidranti, te se vatrogasno vozilo ne može popeti na plato zbog opasnosti da ne propadne u garaže.

Vijeće Gradske četvrti Novi Zagreb – istok jednoglasno (16 „ZA“) donosi

Z A K LJ U Č A K
o davanju mišljenja na Prijedlog procjene ugroženosti od požara i 
           			 tehnološke eksplozije za područje Grada Zagreba

1. Vijeće Gradske četvrti Novi Zagreb – istok razmotrilo je Prijedlog procjene ugroženosti od požara i tehnološke eksplozije za područje Grada Zagreba.

2. Vijeće smatra da bi procjenu trebalo nadopuniti upozorenjem na nedovoljnu obilježenost i pristupačnost protupožarnih puteva te nedovoljan broj i zapuštenost hidranata.

3. Uz navedene primjedbe, Vijeće daje pozitivno mišljenje na Prijedlog procjene
ugroženosti od požara i tehnološke eksplozije za područje Grada Zagreba.

4. Ovaj će zaključak biti upućen Stručnoj službi gradonačelnika.

Ad. 3.  Zaključak o davanju mišljenja na Prijedlog odluke o agrotehničkim mjerama i mjerama za uređivanje i održavanje poljoprivrednih rudina

U raspravi sudjeluju: Milenko Arapović, Mirela Mikić Muha.

Vijeće Gradske četvrti Novi Zagreb – istok većinom glasova (11 „ZA“ i 5 „SUZDRŽANIH“) donosi 

Z A K LJ U Č A K
o davanju mišljenja na Prijedlog odluke o agrotehničkim mjerama i
    mjerama za uređivanje i održavanje poljoprivrednih rudina

1. Vijeće Gradske četvrti Novi Zagreb – istok daje pozitivno mišljenje na Prijedlog odluke o agrotehničkim mjerama i mjerama za uređivanje i održavanje poljoprivrednih rudina.

2. Ovaj će zaključak biti upućen Stručnoj službi gradonačelnika.

Ad. 4.  Zaključak o davanju mišljenja na Prijedlog odluke o utvrđivanju lokacija za kupanje i trajanja kupališne sezone u 2019.

Izvjestitelj: Milenko Arapović

Vijeće Gradske četvrti Novi Zagreb – istok jednoglasno (16 „ZA“) donosi

Z A K LJ U Č A K
o davanju mišljenja na Prijedlog odluke o utvrđivanju lokacija za 
     			 kupanje i trajanja kupališne sezone u 2019.

1. Vijeće Gradske četvrti Novi Zagreb – istok daje pozitivno mišljenje na Prijedlog odluke o utvrđivanju lokacija za kupanje i trajanja kupališne sezone u 2019.

2. Ovaj će zaključak biti upućen Stručnoj službi gradonačelnika.

Ad. 5.  Zaključak o davanju mišljenja na Prijedlog zaključka o prihvaćanju Sporazuma o partnerstvu u provedbi projekta „Priprema analiza, studija, projektno-tehničke i ostale potrebne dokumentacije za projekt izgradnje nacionalne dječje bolnice u Zagrebu“ u okviru Poziva za iskaz interesa za dodjelu bespovratnih sredstava iz Prioritetne osi 10 - Tehnička pomoć Operativnog programa „Konkurentnost i kohezija 2014.-2020.“ za sufinanciranje aktivnosti pripreme strateškog projekta, referentna oznaka: KK.10.1.3.02

Izvjestitelj: Milenko Arapovoć

Vijeće Gradske četvrti Novi Zagreb – istok jednoglasno (16 „ZA“) donosi

Z A K LJ U Č A K
o davanju mišljenja na Prijedlog zaključka o prihvaćanju Sporazuma o
partnerstvu u provedbi projekta „Priprema analiza, studija, projektno-tehničke i
ostale potrebne dokumentacije za projekt izgradnje nacionalne dječje bolnice u
Zagrebu“ u okviru Poziva za iskaz interesa za dodjelu bespovratnih sredstava iz
Prioritetne osi 10 – Tehnička pomoć Operativnog programa „Konkurentnost i
kohezija 2014.-2020.“ za sufinanciranje aktivnosti pripreme strateškog projekta,
referentna oznaka KK.10.1.3.02

1. Vijeće Gradske četvrti Novi Zagreb – istok daje pozitivno mišljenje na Prijedlog zaključka o prihvaćanju Sporazuma o partnerstvu u provedbi projekta „Priprema analiza, studija, projektno-tehničke i ostale potrebne dokumentacije za projekt izgradnje nacionalne dječje bolnice u Zagrebu“ u okviru Poziva za iskaz interesa za dodjelu bespovratnih sredstava iz Prioritetne osi 10 – Tehnička pomoć Operativnog programa „Konkurentnost i kohezija 2014.-2020.“ za sufinanciranje aktivnosti pripreme strateškog projekta, referentna oznaka KK.10.1.3.02.

2. Ovaj će zaključak biti upućen Stručnoj službi gradonačelnika.
	
	

	
	


Ad. 6.  Zaključak o davanju mišljenja na Prijedlog o prihvaćanju Dodatka Ugovora o nabavi spremnika za odvojeno prikupljanje otpada (Reg.broj. 2019-000604)

Izvjestitelj: Milenko Arapović

Vijeće Gradske četvrti Novi Zagreb – istok većinom glasova (11 „ZA“, 1 „PROTIV“ i 4 „SUZDRŽANA“) donosi

Z A K LJ U Č A K
o davanju mišljenja na Prijedlog zaključka o prihvaćanju Dodatka
Ugovora o nabavi spremnika za odvojeno prikupljanje otpada 
(Reg. broj: 2019/000604)


1. Vijeće Gradske četvrti Novi Zagreb – istok daje pozitivno mišljenje na Prijedlog zaključka o prihvaćanju Dodatka Ugovora o nabavi spremnika za odvojeno prikupljanje otpada  (Reg. broj: 2019/000604).

2. Ovaj će zaključak biti upućen Stručnoj službi gradonačelnika.


Ad. 7.  Informacija o održanom sastanku Radne grupe za praćenje stanja i iznalaženje rješenja za problem onečišćenja zraka na Jakuševcu

Predsjednik Vijeća Milenko Arapović informira prisutne da je održan sastanak 3. travnja 2019. u 14,00 sati, u prostorijama gradske uprave. Danas neposredno prije sjednice dobiven je zapisnik, koji je podijeljen prije početka sjednice.

Članica vijeća Mirela Mikić Muha napominje da se članovi radne grupe nisu složili. U ovom zapisniku vidljiva su tri potpuno različita stava. Osobno je za to da se farme izmjeste, članica Vijeća Renata Bedeković je za to da se farme ne izmještaju, a predsjednik je za to da se izmjeste samo tri farme. Sastanak sa vlasnicima farmi održan je dan nakon sjednice Vijeća i vijećnica je inzistirala da dobije zapisnik no dosad ga nije primila. Trinaest dana pokušava dobiti zabilješke sa sastanka, na koji joj nije bilo dopušteno ući. Prema zapisniku sa 19. sjednice vijećnica Mikić Muha je bila inicijator sastanka sa pročelnikom Gradskog ureda za poljoprivredu i šumarstvo i zainteresiranim vlasnicima farmi, pa je onda logično da je se na takav sastanak pusti.

Predsjednik vijeća Milenko Arapović izvješćuje da je sastanak održan 04. travnja 2019. u 11,00 sati, na Trgu Stjepana Radića, a organizirao ga je gradonačelnik kojeg je mijenjala zamjenica Olivera Majić. Prisutni su bili Renata Šimon, pročelnica Gradskog uredu za mjesnu samoupravu, Emil Tuk, pročelnik Gradskog ureda za poljoprivredu i šumarstvo, Tatjana Operta, zamjenica pročelnice Gradskog ureda za gospodarstvo, Dubravka Bedeković, Renata Vodopijak i Stjepan Vučić vlasnici farmi, Sunčana Vutmej Latović i Biserka Petošić iz Gradskog ureda za poljoprivredu i šumarstvo, Renato Vrban predsjednik VMO Jakuševec, Renata Bedeković, članica Vijeća Gradske četvrti, Milenko Arapović, predsjednik Vijeća, Dalibor Drakula i Ana Bašić Markota iz Gradskog ureda za mjesnu samoupravu te voditeljica Područnog odsjeka Suzana Ječ. Zamjenica gradonačelnika saslušala je sve prijedloge i upoznata je s rokovima. Zakazan je sastanak sa svakim farmerom pojedinačno u Gradskom uredu za poljoprivredu i šumarstvo, na kojem će se razgovarati o gašenju farmi, njihovom izmještanju ili o nekom trećem rješenju. 

Članica Vijeća Mirela Mikić Muha traži da joj se dostavi zapisnik sa sastanka. 


Ad. 8.  Pitanja, prijedlozi i obavijesti

Predsjednik vijeća Milenko Arapović želi svima Sretan Uskrs.

Obzirom da nije bilo pitanja niti prijedloga, predsjednik zaključuje sjednicu.

Sjednica je završila u 17,40 sati.


Zapisnik izradila:
Tatjana Banek


KLASA: 026-03/19-001/15
URBROJ: 251-06-11-9/001-19-2
Zagreb, 17. travnja 2019.



PREDSJEDNIK 
VIJEĆA GRADSKE ČETVRTI 
NOVI ZAGREB - ISTOK

Milenko Arapović

